

**Қазақстан Республикасы Көлік және коммуникациялар министрлігінің жекелеген мәселелері**

Қазақстан Республикасы Үкіметінің Қаулысы 1998 жылғы 7 желтоқсан N 1249

     Қазақстан Республикасы Үкіметінің "1999 жылға арналған республикалық бюджет туралы" Қазақстан Республикасы Заңының жобасын әзірлеудің кейбір мәселелері" туралы 1998 жылғы 6 қазандағы N 1007
 қаулысына
  сәйкес мемлекеттік басқару органдарын оңтайландыру мақсатында Қазақстан Республикасының Үкіметі Қаулы етеді:

      1. Қазақстан Республикасы Көлік және коммуникациялар министрлігінің Әуе кеңістігін пайдалану және азаматтық авиация қызметі жөніндегі комитеті (бұдан әрі - Комитет) таратылсын.

      2. Қазақстан Республикасының Көлік және коммуникациялар министрлігі заңдарда белгіленген тәртіппен Комитетті таратуды жүргізсін.

      3. Қазақстан Республикасының Көлік және коммуникациялар министрлігі таратылатын Комитеттің құқықтық мұрагері болып белгіленсін.

      4. <\*>

*Ескерту. 4-тармақтың және 2-қосымшаның күші жойылды - ҚР Үкіметінің 1999.04.01. N 355*

 қаулысымен
.

      5. Қазақстан Республикасы Үкіметінің "Қазақстан Республикасының Көлік және коммуникациялар министрлігі Әуе кеңістігін пайдалану және азаматтық авиация қызметі жөніндегі комитетінің мәселелері" туралы 1998 жылғы 26 ақпандағы N 151
 қаулысының
 (Қазақстан Республикасының ПҮАЖ-ы, 1998 ж., N 7, 45-құжат) күші жойылған деп танылсын.

      6. Осы қаулы 1999 жылдың 1 қаңтарынан бастап күшіне енеді.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК